23/09/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.41751. Solicitude de concesión de augas públicas presentada pola denominada Comunidade de Usuarios de Augas de Salgueiriños (Rianxo)

Expediente: DH. A15.41751 A Comunidade de Usuarios de Augas de Salgueiriños, representada por Ernesto Pablo Fallas Lopez Navarrete, con DNI XXXXXXXXX, solicita de Augas de Galicia unha concesión de augas coas seguintes características: SOLICITANTE: Comunidade de Usuarios de Augas de Salgueiriños CAUDAL MEDIO EQUIVALENTE: 0,19 litros/segundo CAUDAL MÁXIMO ANUAL: 5.972,02 m³ DESTINO: uso doméstico (88 persoas) e rega (0,0763 Ha) ORIXE: manancial Salgueiriños, coordenadas UTM: (519.975; 4.727.594) manancial Cacheiros, coordenadas UTM: (519.950; 4.727.581) manancial O Castriño, coordenadas UTM: (519.837; 4.727.607) LUGAR: Burés PARROQUIA: Asados CONCELLO: Rianxo (A Coruña) O aproveitamento que se solicitan legalizar consiste na captación das augas de tres mananciais para abastecemento de 24 vivendas, un comercio e regadío, no lugar de Burés, parroquia de Asados, concello de Rianxo. A captación do manancial Cacheiros consiste nun pozo executado mediante elementos prefabricados de 1,20 m e unha profundidade de 1 m e os manantiais do Castriño e Salgueiriños cáptanse mediante sendas arquetas situadas no interior de casetas. Dos mananciais de Salgueiriños e Cacheiros saen tubaxes de PE de 50 mm de diámetro que converxen nunha arqueta de rexistro de formigón de 50 x 50 x 50 cm. Desta arqueta sae unha soa intubación de PE, de 60 mm que discorre soterrada ata a arqueta de converxencia xeral. Do manantial do Castriño sae unha tubaxe de PE, de 50 mm de diámetro que tras descorrer soterrada ata unha arqueta de paso de formigón de 50 x 50 x 50 cm, continúa ata a arqueta de converxencia xeral. Da arqueta de converxencia xeral sae unha tubaxe de PE, de 63 mm de diámetro que descorre soterrada uns 630 m por camiños e terreos da Comunidade de Montes Veciñas en Man Común de Burés ata o centro de almacenamento e distribución, situado no punto con coordenadas UTM (519.373, 4.727.265), tamén en terrenos da comunidade de montes. O centro de almacenamento e distribución é unha caseta semisoterrada, executada con bloque de formigón duns 3 x 35 x 1,80 m. No seu interior atópase o equipo distribuidor e 27 depósitos dende os que se distribuie a auga ata os domicilios mediante tubaxes individuais soterradas de PE, de 25 mm de diámetro. A comunidade pretende a substitución dos 27 depósitos individuais por outro de PE, de 2000 litros cada un e a instalación dun equipo de potaliblización. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na rúa Tomiño, 16 baixo en Santiago de Compostela, onde estará exposto o expediente. Santiago de Compostela, 4 de setembro de 2013 O xefe do servizo territorial Ángel Gómez Rey